ایراندا موسیقی ساحهسینده فعالیت گؤسترهن، ائو شرایطینده، قانونسوز کیچیک ایستودییالاردا گیزلی شکیلده ماهنیلار یازدیران و اونلارا کلیپ چکدیردیکدن سونرا سوسیال شبکهلرده یایان ۲۱ گنج موغنی حبس ائدیلیب.
کولت. آذ خبر وئریر کی، بو بارهده ایرانین هورموزگان ایالتینین عمومی تهلوکهسیزلیک پولیسینین رئیسی، پولکوونیک علی اصغر عیبادی نیک معلومات یاییب. او بیلدیریب کی، حقوق-محافظه قوهلرینین توتدوغو گنجلردن ۱۲-سی کیشی، ۹-او ایسه قادین موغنیدیر:
«بو شخصلر، اؤزلرینه مخصوص قانونسوز ایستودییالاردا اخلاق و ایسلام دیرلرینه ضد ماهنیلار یازدیریب، اونلارا کلیپلر چکدیردیکدن سونرا اونو ویرتوال عالمده و پئیک واسطهسیله خاریجدن اؤلکهیه یاییلان دوشمن تلئکاناللاریندا یاییرمیشلار».
حبس ائدیلهنلر بندر عباس شهریندهکی پولیس بؤلمهسینه آپاریلیب.
azb_Arab azb_Arab azb_Arab azb_Arab